Svenstrup ungdomsforening har med sorg, modtaget besked om at vores tidligere formand Allan Andersen, er sovet stille ind lørdag d.25 -11-2017.

Allan har i mange år været en stor del af SUF, han spillede oldboys fodbold og var en teknisk spiller. Han tog posten som fodbold formand, da der akut manglede en. Hvor han tog fat, men stor ildhu og sørgede for at det årlige julestævne fortsatte, hvilket det stadig gør. Allan kendte alle de omliggende klubber og klubpersoner, de kontakter kunne han, bruge i afvikling af julestævnet.

Allan og hans kone Bibi kom fra Fyn, til Nordals og i mange år var SUF venskabsklub med B1913, et var Allans fortjeneste. Der blev afviklet venskabskampe og SUF deltog i B1913 stævner og omvendt.

Senere blev Allan formand, indtil han s kone Bibi overtog tjansen.

Svenstrup ungdomsforening skylder Allan en kæmpe tak, for den store indsats han gjorde for klubben.

Ære være Allan Andersens minde og tankerne går til Allans familie, der er hårdt ramt, der også mistede Bibi tidligere på året.

På Svenstrup ungdomsforening vegne

Karin Frost Jensen